Държавен вестник, бр. 93, 2003 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  93
Чл. 179. (1) Преди влизане в затворено и
ограничено пространство без използване на
изолиращи дихателни средства се вземат след-
ните предпазни мерки за осигуряване влизане-
то и работата на членовете на екипажа:
1. извършване оценка на опасността в про-
странството, включително проверка на коли-
чеството кислород в атмосферата и на запали-
ми/взривоопасни или токсични газове или пари,
и провеждане на инструктаж от капитана или
от определено от него компетентно лице за опас-
ностите, представляващи сериозен риск за здра-
вето или живота;
2. назначаване на отговорно лице от опера-
тивно или управленско ниво за наблюдение,
ръководство и контрол на дейността;
3. определяне на спасителен екип, който се
ръководи от лицето по т. 2;
4. подготовка и обезопасяване на простран-
ството за влизане;
5. спазване на процедурите за влизане в про-
странството, включително издаване на разре-
шително за работа;
6. осигуряване на непрекъсната вентилация
на пространството; не се допуска използването
на кислород под налягане за вентилиране.
(2) Оценката по ал. 1, т. 1 включва и потен-
циалните опасности, които могат да възникнат
от съседни или прилежащи простанства.
(3) Проверката по ал. 1, т. 1 се осъществява
от дистанция, а ако това е невъзможно, се пред-
приемат допълнителни предпазни мерки за
безопасно осъществяване на измерването.
Чл. 180. (1) При неотложна необходимост от
влизане в пространство, в което е установена
атмосфера с недостиг на кислород и/или с нали-
чие на запалими/взривоопасни или токсични
димове, газове или пари над граничните стой-
ности, се прилагат допълнителни предпазни
мерки, включващи и използването на изолира-
щи дихателни апарати.
(2) В случаите по ал. 1 капитанът разрешава
влизането само ако е необходимо за отстраня-
ване на техническа неизправност в простран-
ството, за спасяване на човешки живот или за
спасяване на кораба.
Чл. 181. Не се допуска самостоятелно вли-
зане на член на екипажа в затворено и ограни-
чено пространство и предприемане на самосто-
ятелни действия по спасяване.
Чл. 182. Компетентното лице при извърш-
ване на оценката по чл. 179, ал. 1, т. 1 трябва да
има необходимите теоретични знания и прак-
тически опит, придобити по процедура на кора-
бопритежателя, включително за използване на
средствата за измерване.
Чл. 183. Пространството трябва да се изо-
лира и обезопасява за недопускане изтичането
на опасни вещества чрез запушване на всички
отвори, затваряне на клапани, вентили, шибри
и др. Всички затварящи устройства се пломби-
рат и/или обозначават за недопустимостта за
отварянето им.
Чл. 184. (1) Вахтените лица на мостика, на
палубата, в машинното отделение или в по-
мещението за контрол на товара трябва да
бъдат информирани преди всяко влизане в
пространството.
(2) Отговорното лице по чл. 179, ал. 1, т. 2 от-
говаря за поставянето на предупреждаващи табе-
ли на управляващите устройства на вентилация-
та, електрическото оборудване, клапаните и др.
Чл. 185. При влизане в затворено и ограни-
чено пространство се прекратяват всякакви
операции.
Чл. 186. След влизането в затвореното и ог-
раничено пространство по време на работата
периодично се осъществяват проверки на ат-
мосферата на различни нива по височина.
Чл. 187. (1) Ако по време на работа възник-
нат непредвидени обстоятелства, създаващи
риск, работата се преустановява и работещите
незабавно напускат пространството.
(2) В случаите по ал. 1 разрешителното за
работа се отменя, обстановката се оценява от-
ново и новото разрешително за работа се изда-
ва в съответствие с направената нова оценка.
Чл. 188. (1) След изтичането на периода на
валидност на разрешителното за работа рабо-
тещите напускат пространството.
(2) В случай че периодът на валидност на
разрешителното за работа изтече и работата не
е завършена, след напускане на работещите
вентилацията се спира за период 10 минути,
извършва се нова проверка на атмосферата в
затвореното и ограничено пространство и се
издава ново разрешително за работа.
Чл. 189. Осветлението на пространството
трябва да е достатъчно за създаване на условия
за безопасно извършване на работите.
Чл. 190. До входа на пространството се по-
ставя спасителното оборудване.
Чл. 191. На входа на пространството дежури
най-малко едно лице от спасителния екип, наб-
людаващо безопасността на действията по вли-
зане, работа и излизане на работещите в про-
странството.
Чл. 192. Броят на работещите в пространст-
вото трябва да бъде съобразен с оглед безопас-
ното извършване на работата и възможността
за спасяването им.
Чл. 193. Системата за комуникации се про-
верява за осигуряване връзка на влизащите в
пространството с лицата по чл. 191.
Чл. 194. Работещите в пространството носят
спасителни колани и осигурителни въжета за
улесняване на изваждането в случай на инцидент.
Чл. 195. В случай на възникнала критична
ситуация на кораба вахтените лица задействат
общокорабната сигнализация за уведомяване
на работещите в пространството и спасителния
екип за предприемане на действия.
Чл. 196. Преди влизане в пространството
капитанът на кораба, отговорното лице по
чл. 179, ал. 1, т. 2 и лицата, влизащи в простран-
ството, извършват проверка на изолиращите ди-
хателни апарати при спазване инструкциите на
производителя.